ЗА ВЪЗПИТАНИЕТО

Основна насока в дейността на детските заведения са комплексните грижи за отглеждането, обучението и възпитанието на подрастващите, защото предучилишният период е един от най-важните периоди в развитието на човека. Тази дейност е свързана както с осигуряване на подходяща среда и материална база, още повече с внедряване на съответстващ за възрастта дневен режим, който включва рационално хранене,  закаляване, физическо  възпитание,  хигиенни  и  оздравителни мероприятия  и не на последно място  условия за възпитание.


Възпитанието на детето започва още от самото раждане. Добра основа за изграждане на висока култура е създаване на благоприятни условия, които да осигуряват оптимален  ход  на развитието му.


Възпитанито започва и се реализира най-вече в семейството. Ние, учителите, се стараем то да продължи  и в детската градина,  и  ако работим координирано и системно накрая ще видим едно дете с добри навици,  учтиво, добре възпитано.


Възпитанието е низ от правила ,  които трябва да  се  спазват:  в къщи,  в детската градина,  на улицата  и на обществени места...
В правилата има неща, които са абсолютно забранени и неща, които са  абсолютно задалжителни да се спазват при общуването. Ако те се спазват от децата в детската градина и всичко това продължи в къщи,  на обществени места, сред обществото, то тогава и само тогава ще проличи добрия възпитаник.

ДОБРИТЕ НАВИЦИ:

1.Рано лягай , рано ставай

2.Мий си зъбите преди лягяне, измий ги отново когато се събудиш сутрин

3.За да се  чувстваш  свеж и чист не забравяй да се къпеш всеки ден

4.Редовно си режи ноктите

5.Мий си ръцете преди ядене

6.Не стой близо до телевизора

7.Не яж  сладки неща преди ядене

8.Помагай на мама и татко в домакинската работа

9.Прибирай си играчките след игра

10.Пази нещата си здрави и чисти

11.Пести  водата и електричеството

12.Научи се да пестиш

13.Винаги казвай истината

14.Не карай мама и  татко  непрекъснато да ти купуват играчки

15.Не хвърляй  боклуци на земята, а само в  кошчето за отпадъци

16.Пази обществената собственост

17.Не закъснявай за детската градина

18.Помагай на хора изпаднали в беда

УЧТИВОСТ:



1.Казвай  „МОЛЯ” щом имаш нужда от помощ, „МОЛЯ ТЕ, ПОМОГНИ МИ”

2.Казвай  „БЛАГОДАРЯ”, когато получаваш подаръци

3.Казвай „ИЗВИНЯВАЙ”, когато неволно се блъснеш в някого или „ИЗВИНЕТЕ...”

4.Поздравявай родителите си с „ДОБРО УТРО”, когато ги видиш сутрин

5.Поздравявай съседите, лелите, госпожите с „ДОБЪР ДЕН”,  когато ги срещнеш

6.Пожелавай на родителите си  „ЛЕКА НОЩ” преди да си легнеш

7.Казвай  „ДОВИЖДАНЕ”,   когато си тръгваш

8.Когато ти дойдат гости покани ги да седнат


      9.Слушай  внимателно, когато другите ти говорят и не ги  прекъсвай

10. Слагай кърпичка пред устата и носа, когато кихаш

11.Не говори с пълна уста

12.Винаги казвай истината

13.Винаги чукай преди да влезеш

14.Не взимай чужди  играчки

15.Искай позволение,  преди да вземеш нешо чуждо

16.Не вдигай  шум на обществени места

17.Не се бий с децата

18.Винаги се нареждай на опашката, след чакащите преди тебе

19.Не се подигравай на другите


Всички тези правила трябва да се превърнат в  навик.  И ако работим  заедно с Вас - родителите, то накрая ще видим едно дете с добри навици,  учтиво,  добре  възпитано.

А нашата задача е точно тази!

